עצב זיגומטי-טמפורלי

עצב זיגומטי-טמפורלי (zygomaticotemporal nerve) הוא עצב עורי-תחושתי של הראש. הוא הענף הגדול של עצב העול שהוא ענף מעצב הלסת העליונה (Nervus maxillaris שנהוג לסמנו V2), אחד מעצבי הגולגולת (קרניאליים).

 מבנה 

 מקור 
עצב הזיגומטי-טמפורלי הוא ענף של עצב העול (zygomatic nerve) שהוא ענף של עצב הלסת העליונה (Nervus maxillaris). עצב הלסת העליונה, הוא סעיף של העצב המשולש שהוא, העצב מספר 5 מעצבי הגולגולת.

הענף הזיגומטי-טמפורלי, מתחיל בארובת העין ויוצא ממנה דרך פתח הזיגומטי-טמפורלי (zygomaticotemporal foramen) בעצם הלחי zygomatic bone ונכנס לגומה הטמפורלית (temporal fossa). הוא מתפזר על העור בצד המצח.

 מהלך 
הענף העצבי עובר לאורך הדופן הצידית של ארובת העין בחריץ בעצם הזיגומטית. הוא עובר דרך הפתח הזיגומטי-טמפורלי של עצם הזיגומטית ויוצא בחלק הקדמי של הגומה הטמפורלית. שם הוא עובר בחלק העליון בין שתי השכבות של מחתלת טמפורלית  בין עצם הרקה לשריר הצדע (temporalis muscle). הוא חודר את מחתלת הטמפורלית כ-2 ס"מ מעל קשת העול, שהיא עצם עדינה המגשרת בין עצם הלחי לעצם הרקה. כאשר הוא חודר את השכבה העמוקה של המחתלת, הוא מוציא ענף קטן העובר בין שתי שכבות המחתלת ומגיע עד לזווית הצידית של ארובת העין .
alt=|ממוזער|העצב המשולש Trigeminal Nerve

 עיצבוב 
העצב מספק עצבוב תחושתי לאזור קטן של עור מעל לקשת העול-הזיגומטית.  הוא מכיל גם רכיב פארא-סימפתטי (parasympathetic) פרה-מוטורי עבור בלוטת הדמעות, אותו הוא מעביר לעצב הדמעות שלאחר מכן מעביר אותו לבלוטה.

 תקשורת בין עצבים 
אצל רוב האנשים העצב הזיגומטי-טמפורלי מתקשר עם עצב קרניאלי מספר 7, עצב הפנים (CN VII)הוא מתקשר גם עם עצב הדמעות (lacrimal nerve)  ועצב האוריקולו-טמפורלי שהוא ענף של עצב הלסת התחתונה. העצב הזיגומטי-טמפורלי מספק מערכת פרה-סימפתטית סיקרו-מוטורית  תקשורת ענף (המכיל סיבים פוסט-גנגליוניים עבור בלוטת הדמעות מהגנגליון הפטריגופלטיני לעצב הדמעות בחלק העליון של הדופן הצידית של ארובת העין. 

באופן מסורתי, ידוע שהעצב הלקרימלי אינו נושא סיבים פרה-סימפתטיים לבלוטת הדמעות, אך ה-ZTb כן, ולכן קיים ענף מקשר בין ה-ZTb לבין ה-LN (Lacrimal Nerve-עצב הדמעות, ברוב המקרים. סקוט ועמיתיו דיווחו כי ענף מקשר נמצא בפחות מ-40% מהמקרים. מסלולי הסיבים הפרה-סימפתטיים המתוארים בספרי לימוד אינם מסבירים את העצבוב, כיצד במצבים שבלוטת הדמעות קיבלה את אספקת העצבים שלה רק מה-LN וזה אמור לשאת את הסיבים הפרה-סימפתטיים. נדרשת אימונוהיסטוכימיה כדי להוכיח זאת.

 שונות במופע 
לעיתים, העצב הזיגומטי-טמפורלי מחליף את עצב הדמעות ולהפך.

מחקרים אנטומיים קודמים של ה-ZTF-נקב העצם הזיגומטי-פנים(Foramen Zygomaticofacial) חשפו מאפיינים מורפולוגיים של הנקבים על פני השטח הצדע של עצם הלחי. קים ועמיתיו חקרו את ה-ZTF באמצעות מיקרו-טומוגרפיה ממוחשבת (micro-CT) ומצאו כי תעלת העצם לעיתים קרובות מתפצלת בתוך עצם הלחי. עם זאת, תעלות העצם שזוהו בגולגולות יבשות או בבדיקות CT כוללות לא רק עצבים אלא גם כלי דם, במקרים מסוימים.

 ממצאים אנטומיים ותצפיות על העצב הזיגומטי-טמפורלי 
הוואנג ועמיתיו מצאו במחקר שה-D-ZTFIN (Dorsal Zygomaticotemporal Foraminal nerve-עצב הנקב הזיגומטי-טמפורלי הגבי), ה-V-ZTFIN (Ventral Zygomaticotemporal Foraminal nerve-עצב הנקב הזיגומטי-טמפורלי הגחוני) וה-H-ZTFIN (Horizontal Zygomaticotemporal Foraminal nerve-עצב הנקב הזיגומטי-טמפורלי האופקי) נעו בין 0.2 מ"מ ל-1.1 מ"מ עם ממוצע של 0.7±0.2 מ"מ, 6.6 מ"מ ל-21.5 מ"מ עם ממוצע של 15.0±4.0 מ"מ, ו-2.0 מ"מ ל-11.3 מ"מ עם ממוצע של 6.0±2.6 מ"מ, בהתאמה. זה מראה שניתן לזהות את ה-ZTFIN ליד השוליים הצידיים של ארובת העין, כמעט במרכז ארובת העין מבחינת גובה.

לעצם הלחי האנושית יש אחד עד שלושה מרכזי התגרמות. אלו מופיעים בשבוע השמיני להיריון ומתאחים בסביבות השבוע ה-22 . המקור האמבריולוגי לשונות של ה-ZTF עשוי לנבוע מהשונות של מרכזי ההתגרמות שלו, וזה עשוי לגרום למספרים משתנים של נקבים. בהתבסס על מחקרים אנטומיים של הלסת התחתונה, איוונאגה ועמיתיו שיערו כי הנקב המנטלי נוצר על ידי תוספת עצם סביב צרורות העצבים המקורבים לנקודת הפיצול, ונקבים מנטליים אקראיים נוצרים על ידי תוספת עצם היקפית לנקודת הפיצול. ניתן ליישם זאת על היווצרות של מספר ZTFINs. אם תוספת העצם מתרחשת סביב צרורות ה- (Zygomaticotemporal branch) ZTb לפני יצירת סעיפים, תאורטית, רק ZTFIN אחד ייווצר. עם זאת, אם תוספת העצם מתרחשת לאחר יצירת סעיפים, היא עשויה ליצור נקב זיגומטי-טמפורלי נוסף. תוצאותינו חשפו שונות בהתפלגות ZTb (Zygomaticotemporal branch). לעיתים, ה-ZTb לא עיצבב את בלוטת הדמעות, כאשר העצבוב היחיד שלה היה דרך ה-LN. כעת נדרשת בדיקה אימונוהיסטוכימית לזיהוי סיבים פרה-סימפתטיים בתוך ה-ZTb וה-LN כדי להבין טוב יותר את העצבוב של בלוטת הדמעות.

 ראו גם 
 מונחים באנטומיה

קישורים חיצוניים
 סעיפי עצם הלסת העליונה 

 הערות שוליים 

קטגוריה:עצבי הגולגולת
קטגוריה:אנטומיה
קטגוריה:פנים